|  |  |  |  |
| --- | --- | --- | --- |
| **Číslo projektu:** | **Zodpovedný riešiteľ projektu** | **Doba trvania projektu:** | **Ciele projektu:** |
| 06R02 20-V01-00001**Slovenčina ako druhý jazyk v pregraduálnej príprave učiteľov - SLOV2LIN**  | dr. habil. PaedDr. Kinga Horváth PhD. | 10/ 2024 – 06/ 2026 | Cieľom projektu Slovenčina ako druhý jazyk v pregraduálnej príprave učiteľov je zvyšovať kvalitu vysokoškolského vzdelávania budúcich vychovávateľov a učiteľov národnostných materských, základných a stredných škôl, ktorí budú vyučovať slovenský jazyk ako druhý jazyk. Na základe analýzy doterajšieho stavu vyučovania existujúcich vysokoškolských predmetov súvisiacich s vyučovaním slovenského jazyka ako druhého jazyka a výsledkov realizovaného empirického výskumu sa nastavia stratégie prípravy budúcich učiteľov národnostných škôl, ktoré budú spočívať v (1) inovovaní existujúcich, resp. zavedení nových predmetov, (2) koncipovaní obsahu informačných listov vysokoškolských predmetov súvisiacich s vyučovaním slovenského jazyka ako druhého jazyka, (3) vytvorení metodických materiálov využívaných v rámci inovovaných/nových vysokoškolských predmetov súvisiacich s vyučovaním slovenského jazyka ako druhého jazyka, (4) realizovaní pilotáže vysokoškolských predmetov na základe inovovaných, príp. novovytvorených informačných listov a metodických materiálov. |
| **KA220-HED-419D4B74****Kozmopoliti vo vzdelávaní: Medzinárodné perspektívy v príprave učiteľov** **(OKTÁV)** | dr. habil. PaedDr. Kinga Horváth PhD. | 10/ 2024 – 12/ 2026 | Cieľom projektu je vytvoriť flexibilný kurz v oblasti vzdelávania učiteľov, ktorý pripraví študentov učiteľstva na využitie možností internacionalizácie verejného vzdelávania a odborného vzdelávania, na osvojenie si krokov tvorby stratégií, dostupných programov, financovania a možností financovania, na osvojenie si nástrojov úspešnej realizácie a šírenia projektov, na rozšírenie svojich metodických nástrojov (pedagogika, psychológia).  |
| **Tempus 2022-1-HU01-KA220-****YOU-000089532****Posilnenie demokratickej a verejnej účasti študentov stredných škôl** | dr. habil. PaedDr.Kinga Horváth PhD. | 11/ 2022 – 12/ 2024 | Cieľom projektu je posilniť účasť študentov na verejnom živote a demokratických procesoch v školskom prostredí, ako aj v ich interakcii s miestnymi samosprávami. Projekt sa preto zameriava na tri cieľové skupiny: 1) študentské rady alebo študentské samosprávy na školách, 2) učiteľov zodpovedných za podporu občianskej angažovanosti mladých ľudí a 3) odborníkov a pracovníkov s mládežou pôsobiacich v miestnych orgánoch. Učebné osnovy, ktoré budú v rámci projektu vypracované, majú za cieľ reagovať na kľúčové potreby týchto troch skupín prostredníctvom metód neformálneho vzdelávania. |
| **001UPJŠ-4/2023** **Implementácia formatívneho hodnotenia do výučby na základnej škole so zameraním na digitálnu formu** | Mgr. Katarína Szarka, PhD.dr. habil. PaedDr.Kinga Horváth PhD. | 2023-2025 | Ciele projektu rozširujú vytvorené databázy nástrojov formatívneho hodnotenia pre prírodovedné predmety o spoločenskovedné predmety, posúvajú formatívne hodnotenie k digitálnym formám a implemenujú formatívne hodnotenie do výučby prostredníctvom vytvorenia digitálnej knižnice. Hlavným cieľom projektu je vytvoriť zbierky nástrojov formatívneho hodnotenia pre vybrané spoločenskovedné predmety (slovenský jazyk, anglický jazyk, nemecký jazyk, dejepis), digitálne spracovať databázy nástrojov formatívneho hodnotenia pre všetky predmety, ktoré budú súčasťou existujúcej digitálnej knižnice, využívať digitálnu knižnicu vo výučbe prírodovedných predmetov, vybraných spoločenskovedných predmetov a matematiky na základnej škole a zistiť jej vplyv na rozvoj konceptuálneho porozumenia, na úroveň sebareflexívnych kompetencií žiakov a na názory a postoje učiteľov, žiakov a rodičov k formatívnemu hodnoteniu. V rámci projektu sa rozšíria obsah a funkcionality digitálnej knižnice. Implementácia digitálnej knižnice do praxe bude realizovaná v spolupráci s digitálnymi koordinátormi a vybranými učiteľmi na vybraných základných školách. Digitálni koordinátori ako aj učitelia budú pripravovaní na prácu s digitálnou knižnicou prostredníctvom školení a pripravených manuálov. Vybraní učitelia budú zaškolení i pre spoluprácu pri tvorbe zbierok s nástrojmi formatívneho hodnotenia. Digitálna knižnica má potenciál rozvíjať digitálne zručnosti učiteľov a žiakov. Za účelom overenia efektívnosti digitálnej knižnice bude realizovaný pedagogický výskum. Výsledky výskumu môžu byť využité pri pripravovaných zmenách v kurikule základného vzdelávania, v oblasti hodnotenia žiakov v jednotlivých vzdelávacích cykloch a vzdelávacích oblastiach Projekt nadväzuje na výsledky projektov VEGA č. 1/0265/17 Formatívne hodnotenie vo výučbe prírodných vied, matematiky a informatiky a KEGA č. 004UPJŠ-4/2020 Tvorba, implementácia a overovanie efektívnosti digitálnej knižnice s nástrojmi formatívneho hodnotenia pre prírodovedné predmety, matematiku a informatiku na základnej škole.  |